ഡല്ഹി മാസ്റ്റര് പ്ലാന് 2041 പൊതു അഭിപ്രായം തേടുന്നതിന് മുന്പേ നിര്ദ്ദേശപ്രവാഹം ലഭിച്ചത് 33,000ലധികം നിര്ദേശങ്ങള് ന്യൂഡല്ഹി: വികസന അതോറിറ്റി അവതരിപ്പിച്ച ഡല്ഹി മാസ്റ്റര് പ്ലാന് 2041 ന്റെ കരടുരൂപത്തിന് പൊതുജനങ്ങളുടെ നിര്ദ്ദേശ പ്രവാഹം. പൊതു അഭിപ്രായം തേടുന്നതിന് മുന്പ് തന്നെ ഡല്ഹി വികസന അതോറിറ്റിക്ക് ലഭിച്ചത് 33,000ലധികം അഭിപ്രായങ്ങളും നിര്ദേശങ്ങളുമാണ്. ഡല്ഹി വികസന അതോറിറ്റി അവതരിപ്പിച്ച ഡല്ഹി മാസ്റ്റര് പ്ലാന് 2041 ന്റെ കരടുരൂപത്തിനാണ് ഇത്രയധികം നിര്ദേശങ്ങള് പൊതുജത്തിന്റെ ഭാഗത്ത് നിന്ന് ഉണ്ടായത്. കഴിഞ്ഞ ജൂണിലാണ് അതോറിറ്റി കരടുരൂപം അവതരിപ്പിച്ചത്. കൊറോണ നിയന്ത്രണങ്ങള് കണക്കിലെടുത്ത് ഓണ്ലൈനായിട്ടാണ് പൊതു ഹിയറിംഗ് നടത്തുക. അടുത്തിടയാണ് ഓണ്ലൈന് വഴി ഹിയറിംഗ് നടത്തുന്നതിനായുള്ള ബോര്ഡിന് ഡിഡിഐ അംഗീകാരം നല്കിയത്.ഡല്ഹി ലെഫ്റ്റനന്റ് ജനറല് അനില് ബൈജാലിന്റെ അദ്ധ്യക്ഷതയിലാണ് ഡിഡിഐ അംഗീകാരം നല്കിയത്. കരട്പ്ലാനിലെ വിവിധ ഭാഗങ്ങളെ അടിസ്ഥാനമാക്കി ലഭിച്ച അഭിപ്രായങ്ങള് തരംതിരിക്കുന്ന തിരക്കിലാണ് ഉദ്യോഗസ്ഥരിപ്പോള്.ഇത് പൂര്ത്തിയായതിന് ശേഷം പൊതു ഹിയറിംഗിനായുള്ള പദ്ധതിക്ക് രൂപം നല്കും.ഒക്ടോബറില് ഇത് സാധ്യമാവുമെന്നാണ് പ്രതീക്ഷ. തലസ്ഥാനനഗരിയുടെ വികസനവും ജനങ്ങളുടെ ജീവിതനിലവാരം ഉയര്ത്തുന്നതിനുമുള്ള നിരവധി ബൃഹത്തായ പദ്ധതികള് ഉള്പ്പെട്ടതാണ് ഡല്ഹി മാസ്റ്റര്പ്ലാന് 2041. അടുത്ത മുപ്പത് വര്ഷത്തിനുള്ളില് ഡല്ഹിയുടെ മുഖച്ഛായ തന്നെ മാറ്റുന്ന പദ്ധതിയായിട്ടാണ് ഇത് കണക്കാക്കുന്നത്.